„Școala E-commerce: de la zero la vânzări stabile”,
2025-12-08 08:00 - 17:00 UTC
În data de 15 septembrie 2025, la ASEM a fost lansată „Școala E-commerce: de la zero la vânzări stabile”, organizată de SMARTLab – educatie & servicii pro-business ASEM, în colaborare cu Clinica Juridică de consultanță în afaceri ASEM și cu sprijinul partenerului strategic Innovate Moldova.

Programul s-a desfășurat în perioada 15 septembrie – 13 octombrie 2025 și propune un parcurs aplicativ pentru cei interesați de lansarea sau dezvoltarea unei afaceri e-commerce.

Programul a reunit 17 participanți – elevi ai Colegiul Național de Comerț al ASEM, studenți ASEM și antreprenori aflați la început de drum, trainingurile fiind livrate de 15 traineri cu experiență directă în comerțul electronic și servicii conexe comerțului electronic.

Pe durata celor 10 zile de instruire intensivă, peste 30 de participanți au lucrat direct cu 17 experți din domeniu și au beneficiat de:

23 de workshop-uri specializate;

40 de ore de lucru asupra propriului proiect de comerț electronic.

Prima zi a debutat cu lansarea oficială, urmată de:

o sesiune know-how despre fundamentele și tendințele comerțului electronic,

mărturii inspiraționale din partea unor fondatori de afaceri e-commerce,

un workshop interactiv de planificare a afacerii online, susținut de Tatiana BUCOS, dr., conf. univ., director SMARTLab ASEM, care a prezentat pașii esențiali pentru dezvoltarea unui proiect sustenabil.

„Școala E-commerce: de la zero la vânzări stabile” oferă tinerilor, antreprenorilor și celor pasionați de inovație digitală șansa de a transforma ideile în afaceri funcționale și de a contribui la consolidarea comerțului electronic din Republica Moldova.

Ediția s-a încheiat cu demo-uri publice ale magazinelor create în cadrul programului. În perioada post-școală, trei magazine vor primi sprijin pentru dezvoltare sub forma abonamentelor plătite pe platforme de site-building precum GoMag și Shopify, pe care își vor opera magazinele. Participanții au subliniat că expertiza trainerilor a fost esențială pentru progresul lor ca viitori antreprenori în e-commerce.

Practical Guide For Refugees on Starting a Business in Moldova (Eng/Rus)
2025-12-08 08:00 - 17:00
This practical guide has been meticulously reviewed and approved for editing by the Council of the Faculty of General Economy and Law, as officially recorded in Minute No. 3 of 24.11.2025. This rigorous process ensures its accuracy and relevance for aspiring entrepreneurs. The „Practical Guide for Refugees Starting a Business in the Republic of Moldova” is specifically tailored for individuals with refugee status and other displaced persons residing in Moldova. Its primary aim is to equip readers with clear, job-ready competences and hands-on skills, aligning with stringent adult vocational training standards and both European and National Qualifications Frameworks. The „Practical guide for refugees starting a business in the Republic of Moldova” is designed as an essential tool to facilitate access to legal, administrative, and practical information necessary for initiating entrepreneurial activity in the specific conditions of the Moldovan economic environment. Although primarily intended for refugees and asylum seekers who wish to develop their own economic initiatives, the guide has extended utility in the academic sphere, becoming a valuable resource for students’ professional training. The work directly contributes to the training of students studying the discipline „Business Law”, offering an applied example of how legal norms are put into practice. Through the way the structures, obligations, and procedures specific to establishing a business are presented, the guide complements the theoretical knowledge acquired in university programs and facilitates the understanding of the real mechanisms of the business environment. The material was developed within the framework of the project 8Legal and Social Assistance for Refugees, Asylum Seekers and Stateless Persons in the Republic of Moldova9, implemented by the NGO Lawyers9 Law Centre (Centrul de Drept al Avocaților), a partner of the United Nations High Commissioner for Refugees (UNHCR Moldova).

Policy Brief "Expanding Economic Rights and Social Integration of Refugees in the Republic of Moldova"
2025-12-01 08:00 - 17:00
n perioada 15 septembrie – 30 noiembrie 2025, Academia de Studii Economice a Moldovei (ASEM) a implementat un proiect academic în cadrul Programului Sergio Vieira de Mello, dedicat analizării drepturilor economice ale refugiaților și integrării lor sociale în Republica Moldova. Studiul a combinat cercetare legislativă, interviuri de teren, consultări cu refugiați, autorități și organizații neguvernamentale, precum și activități educaționale destinate studenților și profesioniștilor din domeniul juridic.

Rezultatele proiectului includ un ghid practic pentru refugiați, două publicații științifice, instruirea a 30 de studenți și tineri juriști, precum și organizarea unor mese rotunde și ateliere cu peste 80 de participanți. Documentul de politici sintetizează principalele constatări privind accesul la piața muncii, protecția socială și obstacolele întâlnite în procesul de integrare, oferind un set cuprinzător de recomandări pentru autorități, mediul academic și sectorul asociativ.

Acest brief prezintă concluziile-cheie ale cercetării și propune un plan de acțiune pentru consolidarea integrării economice și sociale a refugiaților în Moldova, contribuind la o societate mai incluzivă și mai rezilientă.

Policy-Brief-Rus-FinalDownload

Policy-Brief-RoDownload

Policy-Brief-Eng (1)Download

”Incluziunea și drepturile economice ale refugiaților în Republica Moldova”
2025-11-30 08:00 - 17:00
”Incluziunea și drepturile economice ale refugiaților în Republica Moldova”-discutată în cadrul atelierului de lucru, parte a programului “Asistență juridică și socială a refugiaților, solicitanților de azil și persoanelor apatride din Republica Moldova”, implementat de AO Centrul de Drept al Avocaţilor și Înaltul Comisariat al Națiunilor Unite pentru Refugiați UNHCR-Moldova.

Proiectul a fost realizat de echipa de profesori de la departamentul Drept, fiind coordonat de către Alexandra Tighineanu – directoarea Clincii Juridice de Consultanță în Afaceri ASEM.

Evenimentul a reunit studenți, profesori, reprezentanți ai ONG-lor și antreprenori.

Festivalul Drepturilor Omului și Egalității
2024-12-10 08:00 - 2024-12-11 17:00
În contextul Zilei Internaționale a Drepturilor Omului, Oficiul Avocatului Poporului din Republica Moldova, a organizat „Festivalul Drepturilor Omului și Egalității”, eveniment dedicat celebrării și promovării drepturilor fundamentale, organizat în cadrul Forumului Drepturilor Omului și Egalității 2024, Ediția a III-a, care a avut loc la 10 și 11 decembrie 2024 în incinta Palatului Republicii.

În acest context, Clinica Juridică de Consultanță în Afaceri ASEM, în temeiul memorandumului de colaborare cu Oficiul Avocatului Poporului din Republica Moldova, a participat activ la o serie de activități în cadrul evenimentului.

Organizațiile din țară și partenerii de dezvoltare și-au prezentat inițiativele pentru protecția și promovarea drepturilor omului în prin intermediul standurilor de promovare. Astfel, Clinica Juridică de Consultanță în Afaceri ASEM și-a prezentat activitatea de prestare a serviciilor de consultanță juridică primară în rândul categoriilor sociale vulnerabile și a stabilit noi parteneriate cu importante instituții de promovare a educației juridice și respectare a drepturilor omului, care și-au manifestat interesul față de activitatea Clinicii.

Studenți, pensionari, persoane interesate să-și cunoască drepturile și să știe cum să le protejeze, au venit la Festivalul Drepturilor Omului și Egalității. Fiecare a găsit aici broșuri cu informații de la diferite organizații, ale căror misiune este să promoveze și să protejeze drepturile cetățenilor. Vizitatorii au primit informații utile și au participat în discuții directe cu reprezentanții instituțiilor.

Lista evenimentelor a cuprins și o activitate dedicată jocurilor intelectuale, la care au fost invitați și studenții de la Academia de Studii Economice din Republica Moldova. Concursul în domeniul drepturilor omului, organizat de către Centrul de jocuri intelectuale a adunat 16 echipe, formate din studenți și voluntari, care și-au testat cunoștințele despre drepturile omului într-o atmosferă competitivă și plină de energie.

ASEM a fost reprezentată de 2 echipe, formate din studenții specialității Drept de la Facultatea Economie Generală și Drept, membri ai Clinicii Juridice de Consultanță în Afaceri ASEM. Aceștia și-au manifestat cunoștințele în domeniul drepturilor omului, au dat dovadă de ingeniozitate, gândire logică și spirit de competitivitate, plasându-se pe locurile 6 și 7.

Membrii echipelor de la ASEM au trebuit să-și amintească nu doar cunoștințele obținute la facultate, dar și cele de cultură generală, cum ar fi opera scriitorilor Charles Dickens și Victor Hugo, mișcările revoluționare de promovare a drepturilor omului, primii promotori ai drepturilor femeii etc.

Organizatorii și-au exprimat recunoștința pentru participarea și spiritul competitiv al echipelor de la ASEM, lansând invitația pentru ulterioare colaborări, activități de voluntariat, angajare în cadrul instituțiilor de promovare și apărare a drepturilor omului.

Proiectului „Inițiativa de Abilitare Juridică și Implicare Comunitară”
2024-10-30 08:00 - 17:00
La 30 octombrie 2024, în cadrul Academiei de Studii Economice din Moldova, a avut loc Conferința de lansare a Proiectului „Inițiativa de Abilitare Juridică și Implicare Comunitară”, parte a Programului pentru Susținerea Reformei Penale și Combaterea Corupției în Republica Moldova (2021-2024), implementat de ABA ROLI, cu suportul financiar al Biroului pentru Combaterea Traficului de Droguri și Aplicarea Legii din cadrul Departamentului de Stat al SUA. Proiectul este destinat dezvoltării Clinicilor Juridice Universitare din Republica Moldova.

La eveniment au participat studenții de la specialitatea Drept, profesori, dar și invitați speciali:

Marcel DIMITRAȘ, reprezentant ABA ROLI Moldova;

Victoria COCIUG, Prorector pentru Cercetare și Parteneriate, ASEM;

Veaceslav ZAPOROJAN, decanul Facultății Economie Generală și Drept, ASEM;

Victor DABIJA, reprezentant Oficiul Teritorial Chișinău, Consiliul Național pentru Asistență Juridică Garantată de Stat.

Alexandra TIGHINEANU, Manager de Proiect a realizat prezentarea detaliată a activităților, strategilor și planurilor din cadrul proiectului.

Studenții care activează în clinică, au povestit despre experiența și provocările întâmpinate și succesul obținut în cadrul activităților Clinicii Juridice de Consultanță în Afaceri ASEM, dar și despre așteptările pe care le au pe viitor.

Scopul principal al acestui proiect este de a spori accesul la justiție și sprijinul legal pentru populațiile vulnerabile din Moldova, contribuind astfel la dezvoltarea unei societăți mai echitabile și mai juste. Acest lucru se va realiza prin îmbunătățirea educației juridice, creșterea gradului de conștientizare a publicului cu privire la drepturile legale și extinderea disponibilității serviciilor juridice.

Beneficiarii principali:

Studenți la specialitatea Drept ASEM: anual, 15-20 studenți vor beneficia de instruire clinică juridică, vor fi implicați în asistența juridică și soluționarea cazurilor practice.

Membrii vulnerabili ai comunității – aproximativ 20 de persoane anual, vor beneficia de asistență juridică primară.

Beneficiari indirecți:

membrii Departamentului Drept, profesori și practicieni;

profesionişti din domeniul juridic, care vor fi implicați în activitățile proiectului;

tinerii întreprinzători, care vor beneficia de consultanță juridică;

publicul larg: membrii societății, care vor participa în campanii de informare și diverse activități de promovare a culturii juridice generale.

Proiectul presupune desfășurarea mai multor activități destinate dezvoltării abilităților practice pentru studenții de la specialitatea Drept, printre care: instruirea clinică juridică, campanii de informare pentru publicul larg, simularea proceselor de judecată, forum juridic, workshopuri tematice etc. Pe durata întregului proiect, studenții împreună cu mentorii vor participa la acordarea asistenței juridice primare categoriilor social vulnerabile din societate.

Avocatul Poporului, Ceslav Panico, a semnat un acord de colaborare cu AO Clinica Juridică de Consultanță
2024-06-24 08:00 - 17:00
La 24 iunie 2024, Oficiul Avocatului Poporului (OAP), reprezentat de Avocatul Poporului, Ceslav Panico, a semnat un acord de colaborare cu AO Clinica Juridică de Consultanță în Afaceri ASEM (CJCA ASEM), reprezentată de Directoarea, Alexandra Tighineanu.

Acordul prevede activități comune pentru sprijinirea tinerilor specialiști și îmbunătățirea colaborării între cele două instituții. Vor fi organizate evenimente în care OAP își va prezenta ofertele destinate tinerilor specialiști, contribuind astfel la creșterea vizibilității carierei juridice și promovării drepturilor omului. De asemenea, studenții CJCA ASEM vor participa la întruniri cu conducerea și angajații OAP, facilitând dialogul direct între viitorii profesioniști și actualii practicieni.

Oficiul Avocatului Poporului va analiza conținutul curriculei pentru instruirea studenților, asigurând astfel o educație relevantă pentru piața muncii. Acordul include și acordarea de asistență consultativă din partea OAP pentru soluționarea problemelor, consolidând parteneriatul strategic.

Un alt aspect important este oferirea de asistență juridică primară gratuită la solicitarea OAP, pe domeniile de competență ale CJCA ASEM, oferind astfel sprijin celor care au nevoie de consiliere juridică. De asemenea, se vor disemina informații despre oportunități de voluntariat, stagii de practică și posturi vacante în cadrul OAP către studenți, promovând implicarea activă a tinerilor și facilitând tranziția lor de la statutul de student la cel de profesionist în domeniul juridic.

Această colaborare reprezintă un pas important în consolidarea relațiilor dintre sectorul asociativ și instituția de protecție a drepturilor omului, având ca scop final îmbunătățirea suportului juridic oferit populației.

Masa rotundă cu tema „Reglementarea relațiilor de muncă în contextul ultimelor modificări legislative: probleme și perspective”
2024-05-30 08:00 - 17:00
La 30 mai 2024, Academia de Studii Economice din Moldova a găzduit Masa rotundă cu tema „Reglementarea relațiilor de muncă în contextul ultimelor modificări legislative: probleme și perspective”.

Evenimentul a fost organizat de Departamentul Drept al Facultății Economie Generală și Drept, ASEM, în parteneriat cu Clinica Juridică de Consultanță în Afaceri ASEM.

Masa rotunda a creat un spațiu de dialog și schimb de idei între practicieni și teoreticieni în domeniu, persoane angajate și studenți, oferindu-le oportunitatea de a explora subiecte ce țin de problemele actuale ale dreptului muncii: cele mai recente modificări normative în domeniul relațiilor de muncă, timpul de muncă și timpul de odihnă, particularitățile contractului individual de muncă, munca prin cumul, interzicerea discriminării în cadrul relațiilor de muncă, hărțuirea la locul de muncă, soluționarea litigiilor de muncă, etc.

La eveniment au participat specialiști consacrați în domeniu dreptului muncii: Nicolai ROMANDAȘ, profesor universitar, doctor în drept; Eduard GURIN, Președintele Comitetului HR al Asociației Businessului European, avocat; Dorin JOSANU, expert în comisia privind armonizarea legislației muncii la cerințele UE; Felicia PĂSCĂLUȚĂ, doctor în drept, conferențiar universitar USM; Irina CIUDIN, consilier superior, Confederația Națională a Sindicatelor din Moldova; Ruslan DAVID și Cristina CREȚU, inspectori principali în cadrul Inspectoratului de Stat al Muncii ș.a.

În cadrul discuțiilor au fost abordate subiecte foarte actuale, care au provocat întrebări și discuții aprinse, iar unii participanți au menționat că au găsit răspuns la anumite întrebări cu care au venit la activitate. Organizatorii și participanții și-au dat întâlnire anul viitor, în cadrul unui eveniment mai amplu, unde urmează să continue discuțiile la tema relațiilor de muncă.

Sesiune comunicari st
2024-05-21 08:00 - 17:00
La 21 mai 2024, Departamentul Drept al ASEM, Facultatea Economie Generală și Drept în parteneriat cu Clinica Juridică de Consultanță în afaceri ASEM a organizat sesiunea de comunicări științifice studențești cu tema „Impactul crizelor asupra criminalității”. Evenimentul este deja la a șasea ediție, fiind organizat tradițional în cadrul disciplinei Criminologie de către titularul cursului, doamna Alexandra Tighineanu, dr. în drept, conf. univ.

Evenimentul a fost organizat în cadrul a două secțiuni, unde s-au înscris studenții anului II de la specialitatea Drept.

În prima parte a evenimentului, cu o comunicare detaliată și argumentată a venit doamna Liubovi JIGNEA-SUVEICĂ, comisar de justiție, Director adjunct al Administrației Naționale a Penitenciarelor, Ministerul Justiției al Republicii Moldova. În cadrul discursului său, invitata le-a vorbit studenților despre cauzele criminalității minorilor, problemele cu care se confruntă sistemul penitenciar în procesul de reintegrare a acestora în societate, dar și perspectivele Administrației Naționale a Penitenciarelor în vederea îmbunătățirii și perfecționării sistemului de execuție penală din Republica Moldova. Discuția a fost una foarte captivantă, constructive, studenții manifestând un real interes pentru subiectele abordate.

În cadrul celei de-a doua secțiune studenții înregistrați au pregătit comunicări, abordând subiecte actuale precum factori care pot influența relația dintre criză și criminalitate în Republica Moldova, criminalitatea feminină în perioade de criză, aspecte criminologice ale spălării banilor, impactul războiului din Ucraina asupra criminalității în regiune.

Tradițional, în cadrul disciplinei „Criminologie” studenții citesc romanul „Crimă și pedeapsă” de F. Dostoievski, astfel sesiunea s-a încheiat cu dezbateri privind caracteristica criminologică a infracțiunii descrise în lucrare.

Astfel de evenimente, oferă studenților posibilitatea de a reflecta asupra problemelor reale în domeniu , discuții în contradictoriu, argumentarea poziției, dezvoltarea spiritului gândirii logice și analitice, precum și oportunitatea propunerii soluțiilor și recomandărilor.

Masa rotunda date caracter personal
2024-02-29 08:00 - 17:00
Clinica Juridică de Consultanță în Afaceri ASEM a organizat o Masă rotundă cu tematica: Protecția datelor cu caracter personal.

Împreună cu studenții au avut dezbateri pe temele de :

Utilizarea și gestionarea datelor pe rețelele de socializare

Distribuirea datelor cu caracter personal

Drepturi și obligații ale titularilor drepturilor cu caracter personal

Riscuri și soluții

Cât de des suntem supuși unor fraude și care sunt cauzele ?

Mijloace de prevenire și combatere

Care sunt cele mai frecvente situații întâlnite în care datele cu caracter personal pot fi folosite cu rea credință?!

Cu o notă introductivă a venit Dr. Alexandra Tighineanu, directorul Clinicii Juridice ASEM din cadrul Academiei de Studii Economice din Moldova

Cu această ocazie am avut ca invitați speciali cei mai buni speakeri:

Sergiu BOZIANU – Avocat, Expert în protecția datelor – SERVICII DE DREPT, CONFIDENTIALITATE ȘI PROTECȚIA DATELOR

Alexei STRAHOV – șef Direcție prevenire, supraveghere și evident, Centrul Național pentru Protecția Datelor cu Caracter Personal

În premieră la evenimentul Clinicii au participat colegii noștri de la specialitatea Drept de la Colegiul Național de Comerț al ASEM.

Această activitate a fost realizată în cadrul proiectului ”Justice4Youth: Abilitarea tinerilor prin asistenta juridică”, subfinanțat de ABA ROLI Moldova, în contextul implementării programului „Susținerea Reformei Justiției Penale și Combaterea Corupției în Republica Moldova”, cu susținerea financiară a Biroului pentru Combaterea Traficului de Droguri și Aplicarea Legii (INL) al Departamentului de Stat al SUA.

Campanie de informare
2024-02-16 08:00 - 17:00
La 16 februarie 2024 studenții de la Clinica Juridică de Consultanță în afaceri ASEM au realizat o campanie de informare, în cadrul căreia le-au vorbit colegilor, profesorilor și altor persoane interesate, despre posibilitatea de a beneficia de asistență juridică gratuită în cadrul Clinicii.

Campania a avut drept scop promovarea serviciilor oferite de Clinica Juridică, în special asistența juridică gratuită în domenii precum dreptul afacerilor, dreptul muncii, dreptul familiei, dreptul succesoral, dreptul civil, dreptul locativ ș.a.
